ભારતને 2011 વિશ્વકપમાં શાનદાર વિજય અપાવ્યા બાદ ગેરી ક્રસ્ટને ભારતનું કોચ પદ છોડ્યું હતું. ત્યારબાદ આ સ્થાને ડંકન ફ્લેચરને નિયુક્ત કરવામાં આવ્યા હતા. જોકે તેમના કાર્યકાળ દરમિયાન ભારતીય ક્રિકેટ ટીમે જોઇએ તેવું પ્રદર્શન કર્યું નથી અને ટેસ્ટ ક્રિકેટમાં ભારતનું પ્રદર્શન અત્યંત ટીકાત્મક રહ્યું છે. તાજેતરમાં જ ઇંગ્લેન્ડ સામે ટેસ્ટ શ્રેણી હાર્યા બાદ રવિ શાસ્ત્રીને ટીમના ડિરેક્ટર બનાવવામાં આવ્યા છે.